钦定古今图书集成/明伦汇编/官常典/第373卷 > 蔡邕独断 > 韦万石
## 钦定古今图书集成/明伦汇编/官常典/第373卷 > 蔡邕独断 > 韦万石

按《唐书韦挺传》：“挺子万石，颇涉学，善音律。上元中，累
迁太常少卿。当时郊庙燕会乐曲，皆万石与太史令
姚元辩增损之，号任职。始，万石奏太乐，博士弟子遭
丧者，先无他业，请以卒哭追集。侍御史刘思立劾奏，
万石曰：‘移风易俗，莫善于乐；睦亲化人，莫善于孝。所
以三年之礼，天下通丧。今遣音声人释服为乐，带绖
治音’。”岂以小人不能执礼，遂欲约为非法。万石官太
常，首紊风化，请付吏论罪。高宗方委任万石，罢其奏。
后知吏部选事，卒于官。